Hans Sverre Sjøvold

Hans Sverre Sjøvold (født Andersen; 20. august 1957) er en norsk jurist som fra 2019 til 2022 var sjef for Politiets sikkerhetstjeneste.

Biografi 

Sjøvold har både politiskole, juridisk embetseksamen og mastergrad i ledelse. Han var assisterende politidirektør i perioden 2000–2001, og politimester i Vestfold politidistrikt fra 2001 til 2005. Han var rektor for Politihøgskolen fra 2005 til 2010. Han var ekspedisjonssjef i Justis- og politidepartementets politiavdeling 2010–2012.

Fra 2012 til 2019 var han politimester i Oslo. Han etterfulgte Anstein Gjengedal og ble etterfulgt av Beate Gangås.

Sjøvold ble utnevnt til sjef for Politiets sikkerhetstjeneste i mars 2019, og tiltrådte 1. juni 2019.

I juni 2020 ble han ilagt en bot på 50 000 kroner av Spesialenheten for politisaker for overtredelse av våpenloven. To år senere gikk han av som sjef for PST med bakgrunn i denne overtredelsen;

Referanser 

Norske jurister
Norske politimestere
Personer fra tidligere Nøtterøy kommune
Personer fra Færder kommune